ทำไมทำแบบนี้ ทรัมป์ ทิ้งภริยาเดินตามหลัง ในวันสำคัญมากของชีวิต (ชมคลิป)
(ภาพจั่วจากยูทูบ : DailyNation),หนึ่งภาพแทนพันคำสื่อนอก ถาม ทำไม โดนัลด์ ทรัมป์ ไม่ดูแล-ประคองเมลาเนีย ภริยา กลับปล่อยทิ้งให้เดินตามหลังมาลำพัง ขณะมาพบกับ บารัค โอบามา และมิเชล ที่ทำเนียบขาว อันเป็นธรรมเนียมปฏิบัติก่อนถึงพิธีสาบานตนรับตำแหน่งประธานาธิบดีคนใหม่สหรัฐฯ ,เมื่อ 27 ม.ค. 60 สื่อต่างประเทศนำเสนอเรื่องอีกแง่มุมหนึ่งของ โดนัลด์ ทรัมป์ ประธานาธิบดีคนใหม่สหรัฐฯ ที่ไม่ได้เกี่ยวกับนโยบายทางการเมือง แต่เป็นเรื่องนิสัยใจคอล้วนๆ เพราะทรัมป์นับเป็นผู้นำสหรัฐฯ คนแรกที่ต่างไปจากอดีตผู้นำสหรัฐฯ 3 คนก่อน ไม่ว่าจะเป็น บิลล์ คลินตัน, จอร์จ ดับเบิลยู บุช มาจนถึง บารัค โอบามา ตรงที่ ทรัมป์ กลับไม่ได้ดูแล เมลาเนีย ทรัมป์ ภริยา ขณะเดินทางมาถึงทำเนียบขาวในกรุงวอชิงตัน ดี.ซี. เมื่อช่วงเช้าวันที่ 20 มกราคมที่ผ่านมา เพื่อพบกับประธานาธิบดีโอบามา ที่ต้องพ้นวาระดำรงตำแหน่ง และมิเชล โอบามา ภริยา ซึ่งเป็นหนึ่งในธรรมเนียมปฏิบัติ ก่อนผู้นำคนใหม่จะทำพิธีสาบานตนรับตำแหน่งประธานาธิบดี,จากคลิปวิดีโอที่สื่อนำมาเผยแพร่บนโลกออนไลน์ แสดงให้เห็นช่วงเวลา ที่ทรัมป์ และ เมลาเนีย ภริยา ซึ่งนั่งรถยนต์เอสยูวีส่วนตัวแล่นมาถึงทำเนียบขาว ปรากฏว่า ทรัมป์ ได้ลงจากรถยนต์ และเดินขึ้นบันไดตรงมาทักทายกับบารัค และมิเชล โอบามา ที่ยืนรอรับอยู่ตรงเชิงบันได ด้านหน้าทำเนียบขาว โดยปล่อยให้ เมลาเนีย เดินถือกล่องของขวัญ ที่เธอจะนำมามอบให้กับมิเชล ตามหลังมาเพียงลำพัง(ชมคลิป ,ที่นี่,),เว็บไซต์ harpersbazaar ชี้ว่า สิ่งที่ก่อให้เกิดคำถามและความสงสัยตามมาอย่างมาก ไม่ใช่คำถามว่าของขวัญที่อยู่ในกล่อง ซึ่งเมลาเนียนำมามอบให้มิเชลคืออะไร แต่กลับเป็นคำถามว่า ทำไมทรัมป์จึงทิ้งภริยาของเขาให้เดินตามหลังมาคนเดียวอย่างนั้น ขณะที่ตัวเขาเองกลับเดินก้าวขึ้นบันไดไปทักทายบารัค และมิเชล โอบามา โดยอินดิเพนเดนท์ ชี้ว่า สิ่งที่ทรัมป์ปฏิบัติกับภริยา แตกต่างไปจากอดีตประธานาธิบดีสหรัฐฯ 3 คน ทั้ง บิลล์ คลินตัน, จอร์จ ดับเบิลยู บุช และ บารัค โอบามา (ชมคลิป ,ที่นี่,) ก่อนหน้าอย่างสิ้นเชิง.
สื่อนอก ถาม ทำไม โดนัลด์ ทรัมป์ ไม่ดูแล-ประคองเมลาเนีย ภริยา กลับปล่อยทิ้งให้เดินตามหลังมาลำพัง ขณะมาพบกับ บารัค โอบามา และมิเชล ที่ทำเนียบขาว อันเป็นธรรมเนียมปฏิบัติก่อนถึงพิธีสาบานตนรับตำแหน่งประธานาธิบดีคนใหม่สหรัฐฯ
โดนัลด์ ทรัมป์,เมลาเนีย ทรัมป์,ทรัมป์ ทิ้งเมียเดินคนเดียว,ทรัมป์ พบบารัค โอบามา,ทำเนียบชาว